rejauldu/bengali-wikipedia huggingface dataset:
মহানগর এক্সপ্রেস (ট্রেন নং ৭২১/৭২২) হচ্ছে বাংলাদেশের একটি আন্তঃনগর যাত্রীবাহী ট্রেন, যা চট্টগ্রাম জেলার চট্টগ্রাম রেলওয়ে স্টেশন ও ঢাকা জেলার কমলাপুর রেলওয়ে স্টেশনের মধ্যে চলাচল করে। ১৯৮৫ সালের ৪ঠা ডিসেম্বর ট্রেনটি উদ্বোধন করা হয়। ২০১৩ সালে ট্রেনটিকে ৭০১ ও ৭০২ এর বদলে ৭২১ ও ৭২২ করা হয়েছে । ৭০১ ও ৭০২ দেওয়া  হয়েছে সুবর্ন এক্সপ্রেস কে ।  সময়সূচী (বাংলাদেশ রেলওয়ের সময়সূচী পরিবর্তনশীল। বাংলাদেশ রেলওয়ের অফিসিয়াল ওয়েবসাইটে গিয়ে সর্বশেষ সময়সূচী যাচাই করার জন্য অনুরোধ করা হলো। নিম্নোক্ত সময়সূচীটি বাংলাদেশ রেলওয়ের ৫৪তম সময়সূচী অনুযায়ী, যা ২০২৫ সালের ১০ই মার্চ হতে কার্যকর।)  + ৭২১ মহানগর এক্সপ্রেস ট্রেনের সময়সূচী   স্টেশন   প্রবেশের সময়   প্রস্থানের সময়   চট্টগ্রাম     0 12:30 কুমিরা   12:56 12:59 ফেনী 13:57 14:00 লাঙ্গলকোট  14:24 14:27 লাকসাম জংশন  14:42  14:45 কুমিল্লা  15:06 15:09 কসবা  15:38 15:41 আখাউড়া জংশন  16:05 16:08 ব্রাহ্মণবাড়িয়া 16:26 16:29 আশুগঞ্জ  16:45 16:48 ভৈরব বাজার জংশন  16:55 16:58 নরসিংদী  17:27 17:30 ঢাকা বিমানবন্দর  18:07 18:12 ঢাকা রেলওয়ে স্টেশন  18:40   0    + ৭২২ মহানগর এক্সপ্রেস ট্রেনের সময়সূচী   স্টেশন   প্রবেশের সময়   প্রস্থানের সময়   ঢাকা রেলওয়ে স্টেশন     0 21:20 ঢাকা বিমানবন্দর  21:43 21:48 নরসিংদী  22:27 22:30 ভৈরব বাজার জংশন  23:00 23:03 আশুগঞ্জ  23:11 23:14 ব্রাহ্মণবাড়িয়া 23:28 23:31 আখাউড়া  23:55 23:58 কসবা 00:04 00:07 কুমিল্লা  00:46 00:49 লাকসাম জংশন  01:10 01:13 লাঙ্গলকোট  01:26 01:29 ফেণী  01:53 01:56 কুমিরা 02:56 02:59 চট্টগ্রাম  03:30   0    বিদ্র:- ট্রেনটি সপ্তাহে রবিবার বন্ধ থাকে  তথ্যসূত্র  বিষয়শ্রেণী:বাংলাদেশের আন্তঃনগর ট্রেন বিষয়শ্রেণী:বাংলাদেশের নামযুক্ত যাত্রীবাহী ট্রেন বিষয়শ্রেণী:১৯৮৫-এ চালু রেল পরিষেবা
ব্রাজিলীয় অলিম্পিক কমিটি (; এছাড়াও সংক্ষেপে আইওসি কোড বিআরএ দ্বারা পরিচিত) হলো ব্রাজিলের জাতীয় অলিম্পিক কমিটি। এই সংস্থাটির ১৯৩৫ সালে প্রতিষ্ঠিত হয়েছে; প্রতিষ্ঠার বছরেই আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর ব্রাজিলের রিউ দি জানেইরুতে অবস্থিত।  বর্তমানে ব্রাজিলীয় অলিম্পিক কমিটির সভাপতির দায়িত্ব পালন করছেন পাউলো ওয়ান্দেরলি তেইশেইরা, যিনি ২০২০ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন রোগেরিও সাম্পাইয়ো কার্দোসো।  ইতিহাস ১৯৩৫ সালে ব্রাজিলের বহু-ক্রীড়ার সর্বোচ্চ সংস্থা হিসেবে ব্রাজিলীয় অলিম্পিক কমিটি প্রতিষ্ঠিত হয়েছে। আলভারো সামিথ এই সংস্থার প্রথম সভাপতির দায়িত্ব পালন করেছেন, যিনি ১৯১৫ হতে ১৯১৬ পর্যন্ত সভাপতির দায়িত্বে নিয়োজিত ছিলেন।  প্রতিষ্ঠার পূর্বেই ব্রাজিল ১৯০০ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে; অন্যদিকে, ১৯৯২ শীতকালীন অলিম্পিকে অংশগ্রহণ করার মাধ্যমে প্রথমবারের মতো শীতকালীন অলিম্পিক গেমসে অংশগ্রহণ করেছে।  সিওবির বহুমুখী আয়ের উৎস থাকলেও কিন্তু প্রধান উৎস হচ্ছে ব্রাজিলীয় জাতীয় লটারির লাভের ২% এবং এ গেম অব চেঞ্জ-এর মাধ্যম। সিওবির বর্তমান সভাপতি কার্লোস আর্থার লুজমান এবং এর সবচেয়ে বড় প্রকল্প হল রিউ দি জানেইরুতে ২০১৬ গ্রীষ্মকালীন অলিম্পিক আয়োজন।  আরও দেখুন  অলিম্পিকে ব্রাজিল  তথ্যসূত্র  বহিঃসংযোগ     এএনওসিতে ব্রাজিলীয় অলিম্পিক কমিটি   অলিম্পিডিয়ায় ব্রাজিলীয় অলিম্পিক কমিটি   অলিম্পিক.কমে ব্রাজিলীয় অলিম্পিক কমিটি   বিষয়শ্রেণী:জাতীয় অলিম্পিক কমিটি বিষয়শ্রেণী:অলিম্পিকে ব্রাজিল বিষয়শ্রেণী:ব্রাজিলের ক্রীড়া পরিচালনা পরিষদ বিষয়শ্রেণী:১৯১৪-এ ব্রাজিলে প্রতিষ্ঠিত বিষয়শ্রেণী:১৯১৪-এ প্রতিষ্ঠিত ক্রীড়া সংস্থা
thumb|ফেরহাত এনজু ফেরহাত এনজু (*৫ আগস্ট ১৯৮৫, রোবস্কি) তুরস্কের সিরনাক প্রদেশের তুর্কি সংসদের একজন সাবেক কুর্দি সদস্য। তিনি আঙ্কারার পার্লামেন্টে দেওয়া বক্তৃতার জন্য সুপরিচিত। তিনি কুর্দি জনগণের প্রতি সহিংসতা ও দুর্ব্যবহারের জন্য তুর্কি সরকারের সমালোচনা করেন। বক্তৃতা দেওয়ার পর, তাকে গ্রেফতার করা হয় এবং তার সংসদীয় অনাক্রম্যতা ছিনিয়ে নেওয়া হয়।   জীবনের প্রথমার্ধ  এনজু তুরস্কের সিরনাক প্রদেশের রোবস্কি জেলায় ১৯৮৫ সালের ৫ আগস্ট জন্মগ্রহণ করেন। তিনি তুরস্কের উচ্চ বিদ্যালয় থেকে পড়াশোনা করেছেন ও স্নাতক করেছেন এবং খুব উচ্চ স্তরে কুর্দি ভাষায় কথা বলেন। তিনি ২০০৯ সালে  তুরস্কের আদানার শুকুরোভা বিশ্ববিদ্যালয়ে পড়াশোনা শুরু করেন, কিন্তু ২০১১ সালের পর রোবস্কি বিমান হামলার শিকারদের কথা বলার দিকে মনোযোগ দেওয়ার জন্য শিক্ষা থেকে বিরতি নেন। রোবস্কি হত্যাকাণ্ডের সময় তিনি ১১ জন আত্মীয়কে হারিয়েছিলেন।  এর পর, তিনি তুরস্কে রাজনৈতিক কর্মজীবন শুরু করেন এবং ২০১৫ সালের ৭ জুন  পিপলস ডেমোক্রেটিক পার্টির (এইচডিপি) এমপি নির্বাচিত হন। ২০১৫ সালের ১ নভেম্বর স্ন্যাপ নির্বাচনে তিনি পুনরায় নির্বাচিত হন।   রাজনৈতিক কর্মজীবন ও মামলা  রোবস্কি বিমান হামলার পরের বছরগুলিতে, তিনি রোবস্কি গ্রামের ন্যায়বিচারের জন্য সক্রিয়ভাবে লড়াই করে চলেছেন। প্রাথমিকভাবে, তিনি তার ছোট ভাই ভেলি এনজুর সহায়তায় রোবস্কির সরকারি মুখপাত্র হিসাবে কাজ করেছিলেন, কিন্তু অবশেষে আইন প্রণেতা হিসাবে তুর্কি সরকারে কর্মজীবন গ্রহণ করেছিলেন, যাতে তিনি রোবস্কি হত্যাকাণ্ডের বৈধ সরকারি তদন্ত শুরু করতে সক্ষম হন। যখন তাকে গ্রেপ্তার করা হয়, তখন তুরস্কের পার্লামেন্টে  তার সদস্যপদ ২০১৬ সালের শেষের দিকে কমিয়ে আনা হয় এবং "সন্ত্রাসী সংগঠনের জন্য অপপ্রচার করার জন্য" দোষী সাব্যস্ত করা হয়।   মুক্তি  তাকে ২০১৮ সালে শেষ হওয়া একটি পৃথক বিচারে সরকারকে অপমান করার জন্য ১০ মাসের কারাদণ্ড দেওয়া হয়েছিল। সাজা শেষ করার পর ২০১৯ সালের জুন মাসে তিনি মুক্তি পান।  তুরস্কের ক্যাসেশন কোর্টের রাষ্ট্রীয় সরকারি আইনজীবী বেকির শাহিন ২০২১ সালের ১৭  মার্চ সাংবিধানিক আদালতে একটি মামলা দায়ের করেন, এনজু ও  ৬৮৬ জন অন্যান্য এইচডিপি রাজনীতিবিদদের রাজনীতিতে জড়িত থাকার জন্য পাঁচ বছরের নিষেধাজ্ঞার দাবি জানান। পিকেকে- এর সাথে দলগুলোর কথিত সাংগঠনিক সংযোগের কারণে এইচডিপি বন্ধের অনুরোধের সাথে মামলাটি দায়ের করা হয়েছিল।   তথ্যসূত্র  বিষয়শ্রেণী:তুরস্কের বন্দী ও আটক বিষয়শ্রেণী:জীবিত ব্যক্তি বিষয়শ্রেণী:জনতা গণতান্ত্রিক দলের (তুরস্ক) রাজনীতিবিদ বিষয়শ্রেণী:১৯৮৫-এ জন্ম বিষয়শ্রেণী:তুর্কি কুর্দি রাজনীতিবিদ
শরীফ মসজিদ বাংলাদেশের বন্দরনগরী চট্টগ্রাম শহরের এলাকার পূর্ব মাদারবাড়ী ওয়ার্ড নালাপাড়ায় অবস্থিত একটি অতি প্রাচীন মসজিদ। ১৯শ শতকে নির্মিত এই মসজিদটি শহরের নালাপাড়া এলাকায় অবস্থিত। ১৯০৮ সালে প্রতিষ্ঠিত হবার পর এই মসজিদটি বেশ কয়েকবার সংস্কার করা হয় সর্বশেষ গত ২০১৭ সালের জানুয়ারি মাসে পুরাতন কাঠামো ভেঙ্গে ছয়তলা বিশিষ্ট আধুনিক মসজিদ কমপ্লেক্স নির্মাণ করা হয়। এই মসজিদটি সম্পূর্নরূপে স্থানীয়ভাবে পরিচালিত হয়। এই মসজিদটি ওই এলাকার স্থাপত্য নিদর্শনের মধ্যে একটি।   আরও দেখুন   বাংলাদেশের মসজিদের তালিকা  চট্টগ্রাম বিভাগের মসজিদের তালিকা   তথ্যসূত্র   বিষয়শ্রেণী:চট্টগ্রাম জেলার মসজিদ
গিপসল্যান্ড টাইমস  অস্ট্রেলিয়ার ভিক্টোরিয়ার সেলে ১৮৬১ সাল থেকে প্রকাশিত একটি সংবাদপত্র।   এটি এখন ফেয়ারফ্যাক্স মিডিয়ার আঞ্চলিক সংবাদপত্র গোষ্ঠীর একটি অংশ।   এর পুরো শিরোনাম দ্য গিপসল্যান্ড টাইমস অ্যান্ড মাফরা স্পেকটেটর, পূর্বের মাফরা ভিত্তিক মাফরা স্পেক্টেটর অধিগ্রহন করার পর এটি বর্তমান নাম ধারণ করে।    তথ্যসূত্র     বিষয়শ্রেণী:ভিক্টোরিয়া (অস্ট্রেলিয়া) এর সংবাদপত্র বিষয়শ্রেণী:ট্রোভ-এ উপলব্ধ সংবাদপত্র
ঘটপ্রভা নদী কৃষ্ণা নদীর ডানদিকের একটি গুরুত্বপূর্ণ উপনদী এবং চিকসঙ্গমে কৃষ্ণা নদীর সাথে মিলিত হওয়ার পূর্বে এটি পূর্ব দিকে ২৮৩ কিলোমিটার প্রবাহিত হয়েছে। নদীর অববাহিকাটি ৮,৮২৯ বর্গকিলোমিটার প্রশস্ত এবং মহারাষ্ট্র এবং কর্ণাটক রাজ্য জুড়ে প্রসারিত।  মার্কন্ডেয় নদী ঘটপ্রভা নদীর একটি শাখা নদী। এই নদী গোদচিনামালকি জলপ্রপাতের জন্য বিখ্যাত (গোকাক জলপ্রপাতের নিকটবর্তী) এবং গোককের কাছে ঘটপ্রভা নদীতে মিলিত হয়েছে।Morphometric Analysis of Markandeya River Sub Basin (MRSB), Belgaum District, Karnataka using Remote Sensing and Geographical Information SystemMarkandeya river   সেতু  গোকাক জলপ্রপাতের কাছে নদীর উপর একটি জুলন্ত সেতু রয়েছে। এই সেতুটি ঊনবিংশ শতকের শেষের দিকে বা বিংশ শতকের প্রথম দিকে নির্মিত হয়েছিল।   তথ্যসূত্র   বিষয়শ্রেণী:ভারতের নদী বিষয়শ্রেণী:কর্ণাটকের নদী
পলাশ সরকার (জন্ম: ২৮ সেপ্টেম্বর ১৯৬৯) একজন ভারতীয় গণিতবিদ এবং ভারতীয় পরিসংখ্যান ইনস্টিটিউটের ফলিত পরিসংখ্যান ইউনিটের অধ্যাপক। তার প্রধান গবেষণার আগ্রহ হলো ক্রিপ্টোলজি। তিনি ভারতে ক্রিপ্টোলজির উপর গবেষণা শুরু করা প্রথম শিক্ষাবিদদের মধ্যে একজন এবং তারপর থেকে দেশে এই ক্ষেত্রে অগ্রণী ভূমিকা পালন করেছেন।  তার একাডেমিক নেতৃত্ব ক্রিপ্টোলজিতে অনেক ডক্টরাল এবং পোস্ট-ডক্টরাল ছাত্রকে অনুপ্রাণিত করেছে এবং তত্ত্বাবধান করেছে যারা আন্তর্জাতিকভাবে খ্যাতিমান ক্রিপ্টোলজিস্ট, অধ্যাপক হয়ে উঠেছে এবং ভারতের শীর্ষস্থানীয় একাডেমিক ইনস্টিটিউটে শিক্ষাবিদ হিসেবে প্রতিষ্ঠিত হয়েছে। তার বেশ কিছু গুরুত্বপূর্ণ ক্রিপ্টোগ্রাফিক কার্যকারিতার জন্য অত্যাধুনিক সমাধান প্রদান করেছে। তিনি ২০১১ সালে বিজ্ঞান ও প্রযুক্তিতে শান্তি স্বরূপ ভাটনগর পুরস্কারে ভূষিত হন, যা গাণিতিক বিজ্ঞান বিভাগে গবেষণায় ভারতের সর্বোচ্চ পুরস্কার।   জন্ম ও শিক্ষাজীবন   পলাশ সরকার ১৯78 সালের 46 সেপ্টেম্বর ভারতের পশ্চিমবঙ্গের কলকাতায় জন্মগ্রহণ করেন। স্থানীয় বিদ্যালয়ে শিক্ষা সমাপ্তের পর তিনি যাদবপুর বিশ্ববিদ্যালয়ে ভর্তি হন এবং এখান থেকে ১৯৯১ সালে ইলেকট্রনিক্স এবং টেলিকম্যুনিকেশন ইঞ্জিনিয়ারিংয়ে স্নাতক ডিগ্রি লাভ করেন। এরপর তিনি ভারতীয় পরিসংখ্যান ইনস্টিটিউটে গমন করেন ও সেখান থেকে ১৯৯৩ সালে কম্পিউটার বিজ্ঞান টেকনোলজিতে স্নাতকোত্তর ডিগ্রি অর্জন করেন। পরবর্তীতে, ১৯৯৯ সালে তিনি এই একই প্রতিষ্ঠান হতে পিএইচডি ডিগ্রি অর্জন করেন। পিএইচডি ডিগ্রি অর্জনের পর সরকার কানাডার ওয়াটারলু ইউনিভার্সিটির সেন্টার ফর এপ্লাইড ক্রিপ্টোগ্রাফিক রিসার্চ-এ (সিএসিআর) ২০০০ সাল হতে একবছরের জন্য পোস্টডক্টোরাল ফেলো হিসাবে কাজ করেন।   কর্মজীবন  পলাশ সরকার তার কর্মজীবন শুরু করেন ১৯৯৩ সালে, কলকাতার সফটওয়্যার কোম্পানি সিএমসি লিমিটেডে অ্যাসোসিয়েট ইনফরমেশন টেকনোলজি ইঞ্জিনিয়ার হিসাবে। পরের বছর, ১৯৯৪ সালে, তিনি কলকাতাস্থ ভারতীয় পরিসংখ্যান ইনস্টিটিউটে একটি প্রকল্পের অধীনে কম্পিউটার প্রোগ্রামার হিসাবে যোগদান করেন এবং ১৯৯৫ সাল হতে ২০০০ সাল পর্যন্ত ইনস্টিটিউটে কম্পিউটার প্রোগ্রামার হিসাবে কাজ করেন। পোস্টডক্টোরাল সমাপ্ত করে কানাডা হতে প্রত্যাবর্তনের পর, ২০০১ সালে, তিনি ভারতীয় পরিসংখ্যান ইনস্টিটিউটে সহযোগী অধ্যাপক হিসাবে যোগ দেন এবং ২০০৫ পর্যন্ত উক্ত পদে ও এরপর ২০০৫ থেকে ২০১১ পর্যন্ত একই প্রতিষ্ঠানে অধ্যাপক পদে কর্মরত থেকে ২০১১ সাল থেকে সেখানেই তিনি উচ্চতর প্রশাসনিক ধাপের অধ্যাপক হিসাবে অদ্যাবধি কর্মরত আছেন।   পুরস্কার ও সম্মননা  পলাস সরকার ২০০৫ সালে বি এম বিড়লা পদকে ভূষিত হন। ২০১১ সালে ভারত সরকার তাকে গাণিতিক বিজ্ঞান গবেষণায় অনন্য অবদান রাখার জন্য ভারতের সর্বোচ্চ বিজ্ঞান পুরস্কার শান্তি স্বরূপ ভাটনগর পুরস্কারে ভূষিত করেন। এছাড়াও তিনি ইউনিভার্সিটি অভ কেন্টের স্কুল অভ কম্পিউটিং-এর ইনস্টিটিউট অভ সাইবার সিকিউরিটি ফর সোসাইটি (আইসিএসএস) -এ অনারারী প্রফেসর হিসাবে যুক্ত রয়েছেন।   তথ্যসূত্র    বহিঃসংযোগ  পলাশ সরকার - ভারতীয় পরিসংখ্যান ইনস্টিটিউট।  বিষয়শ্রেণী:১৯৬৯-এ জন্ম বিষয়শ্রেণী:২০শ শতাব্দীর ভারতীয় গণিতবিদ বিষয়শ্রেণী:জীবিত ব্যক্তি বিষয়শ্রেণী:ভারতীয় রাশিবিজ্ঞান সংস্থার শিক্ষক বিষয়শ্রেণী:ইন্ডিয়ান স্ট্যাটিস্টিক্যাল ইন্সটিটিউটের প্রাক্তন শিক্ষার্থী বিষয়শ্রেণী:গাণিতিক বিজ্ঞানে শান্তি স্বরূপ ভাটনগর পুরস্কার প্রাপক বিষয়শ্রেণী:পশ্চিমবঙ্গের বিজ্ঞানী
কাতিনকা হসু (; জন্ম: ৩ মে, ১৯৮৯) পেকস এলাকায় জন্মগ্রহণকারী বিশিষ্ট প্রতিযোগিতাধর্মী হাঙ্গেরীয় প্রমিলা সাঁতারু ও ব্যবসায়ী। ব্যক্তিগত মিডলে বিষয়ে তার সবিশেষ দক্ষতা রয়েছে। অলিম্পিকসহ লং কোর্সে পাঁচবারের বিশ্ব চ্যাম্পিয়ন তিনি। ১০০ মিটার ব্যক্তিগত মিডলে, লং কোর্স ও শর্ট কোর্সের ২০০ মিটার ব্যক্তিগত মিডলে, ৪০০ মিটার, ১০০ মিটার ব্যাকস্ট্রোক ও ২০০ মিটার ব্যাকস্ট্রোকে বিশ্বরেকর্ড অধিকার করেছেন তিনি।  হাসু এ পর্যন্ত ২০০৪, ২০০৮, ২০১২ ও ২০১৬ চারবার অলিম্পিকে অংশ নিয়েছেন। প্রধান কোচ ও স্বীয় পতি শেন তুসাপের তত্ত্বাবধানে ভাসাস এসসির পক্ষে সাঁতার কাটছেন।Learn why Katinka Hosszu & Shane Tusup love highend shoes (Video Interview) বিশ্বের অন্যতম গুরুত্বপূর্ণ সাঁতারু হিসেবে 'লৌহমানবী' ডাকনামে আখ্যায়িত হয়েছেন তিনি।   খেলোয়াড়ী জীবন  সময়ের স্বল্প ব্যবধানে সাঁতারের অনেকগুলো বিষয়ে অংশ নেয়ার কারণেও সাঁতার বিশ্বে তিনি পরিচিত হয়ে আছেন। তার স্বামী শেন তুসাপ তাকে পরিচালনা করছেন।  ২০০৪ সালের ইউরোপীয় শর্ট কোর্স সাঁতার চ্যাম্পিয়নশীপে প্রথম পদকের সন্ধান পান। ঐ প্রতিযোগিতার ৪০০ মিটার মিডলেতে ব্রোঞ্জপদক পেয়েছিলেন তিনি। ৪০০ মিটার মিডলে বিষয়ে বিশ্ব চ্যাম্পিয়ন হবার পূর্বে ২০০৯ সালের বিশ্ব চ্যাম্পিয়নশীপে ২০০ মিটার মিডলে ও ২০০ মিটার বাটারফ্লাই বিষয়ে ব্রোঞ্জপদক পেয়েছিলেন। এ ফলাফলের দরুন বর্ষসেরা হাঙ্গেরীয় মহিলা ক্রীড়াবিদের পুরস্কার লাভ করেন।  ২০১২ সালের গ্রীষ্মকালীন অলিম্পিকে মহিলাদের ৪০০ মিটার ব্যক্তিগত মিডলেতে চতুর্থ স্থান দখল করেন। এতে তিনি সময় নেন ৪:৩৩.৪৯।   সম্মাননা  হাঙ্গেরির জাতীয় রেকর্ডের দুই-তৃতীয়াংশই তার দখলে রয়েছে। সুইমস্যুট ব্র্যান্ড আরিনা, অডি, ইন্সুরেন্স কোম্পানি গ্রুপামা ও হাঙ্গেরীয় সিরাপ কোম্পানি পিরোস্কা তার পৃষ্ঠপোষক। আন্তর্জাতিক ক্রীড়া এজেন্সি টুস স্পোর্টস এজেন্সি টিএসএ ও হাঙ্গেরির বুদাপেস্টের বাইরে অবস্থিত ম্যানেজমেন্ট কোম্পানির প্রতিষ্ঠাতা তিনি। ২০১৪ ও ২০১৫ সালে ফিনা কর্তৃক বর্ষসেরা সাঁতারুর মর্যাদা লাভ করেন।   তথ্যসূত্র    বহিঃসংযোগ    Katinka Hosszú Bio, Stats, and Results | Olympics at Sports-Reference.com 10 June 2015.    বিষয়শ্রেণী:হাঙ্গেরীয় নারী সাঁতারু বিষয়শ্রেণী:১৯৮৯-এ জন্ম বিষয়শ্রেণী:জীবিত ব্যক্তি বিষয়শ্রেণী:মহিলা মিডলে সাঁতারু বিষয়শ্রেণী:মহিলা বাটারফ্লাই সাঁতারু বিষয়শ্রেণী:নারী ব্যাকস্ট্রোক সাঁতারু বিষয়শ্রেণী:অলিম্পিকে হাঙ্গেরির সাঁতারু বিষয়শ্রেণী:২০০৪ গ্রীষ্মকালীন অলিম্পিকের সাঁতারু বিষয়শ্রেণী:২০০৮ গ্রীষ্মকালীন অলিম্পিকের সাঁতারু বিষয়শ্রেণী:২০১২ গ্রীষ্মকালীন অলিম্পিকের সাঁতারু বিষয়শ্রেণী:২০১৬ গ্রীষ্মকালীন অলিম্পিকের সাঁতারু বিষয়শ্রেণী:পেকসের ক্রীড়াবিদ বিষয়শ্রেণী:সাঁতারে ইউরোপিয়ান অ্যাকুয়াটিক চ্যাম্পিয়নশিপ পদক বিজয়ী বিষয়শ্রেণী:ফিনা বিশ্ব সাঁতার চ্যাম্পিয়নশীপের (২৫ মিটার) পদক বিজয়ী বিষয়শ্রেণী:ইউরোপীয় অ্যাকুয়াটিক্স চ্যাম্পিয়নশীপের সাঁতারে পদক বিজয়ী বিষয়শ্রেণী:সাঁতারে বিশ্বরেকর্ডধারী বিষয়শ্রেণী:অলিম্পিকে হাঙ্গেরির স্বর্ণপদক বিজয়ী বিষয়শ্রেণী:২০১৬ গ্রীষ্মকালীন অলিম্পিকের পদক বিজয়ী বিষয়শ্রেণী:পেকসের ব্যক্তিত্ব বিষয়শ্রেণী:অলিম্পিকে হাঙ্গেরির রৌপ্যপদক বিজয়ী বিষয়শ্রেণী:সাঁতারে অলিম্পিক পদক বিজয়ী বিষয়শ্রেণী:অলিম্পিক সাঁতারে রৌপ্যপদক বিজয়ী বিষয়শ্রেণী:সাউদার্ন ক্যালিফোর্নিয়া বিশ্ববিদ্যালয়ের প্রাক্তন শিক্ষার্থী বিষয়শ্রেণী:সাঁতারে বিশ্ব সাঁতার প্রতিযোগিতার পদক বিজয়ী বিষয়শ্রেণী:অলিম্পিকের সাঁতারে স্বর্ণপদক বিজয়ী বিষয়শ্রেণী:২০২০ গ্রীষ্মকালীন অলিম্পিকের সাঁতারু
ভবানীগঞ্জ পৌরসভা বাংলাদেশের রাজশাহী বিভাগের রাজশাহী জেলার বাগমারা উপজেলার অন্তর্গত 'ক' বা প্রথম শ্রেণীর  একটি পৌরসভা।   ভৌগোলিক উপাত্ত  ভবানীগঞ্জ পৌরসভা বাংলাদেশের রাজশাহী বিভাগের রাজশাহী জেলার বাগমারা উপজেলার অন্তর্গত একটি ‘ক’ শ্রেণিভুক্ত পৌরসভা। এটি বাগমারা উপজেলার প্রশাসনিক সদর হিসেবেও ব্যবহৃত হয়। পৌরসভার মোট আয়তন প্রায় ১৩.২৩৭ বর্গ কিলোমিটার। এটি ২৪°৩৫′০১″ উত্তর অক্ষাংশ ও ৮৮°৪৯′১৭″ পূর্ব দ্রাঘিমাংশে অবস্থিত। সমুদ্রপৃষ্ঠ থেকে এর গড় উচ্চতা ১৪ থেকে ১৯ মিটার। পৌর এলাকা ৯টি ওয়ার্ডে বিভক্ত। এর পূর্বে হামিরকুৎসা ইউনিয়ন, পশ্চিমে গোবিন্দপাড়া ইউনিয়ন, উত্তরে গোহালি ইউনিয়ন এবং দক্ষিণে ভবানীগঞ্জ ইউনিয়ন ও বড়াল নদী অবস্থিত। পৌরসভাটি মূলত কৃষিনির্ভর এবং এখানে ক্ষুদ্র ব্যবসা ও শিক্ষা প্রতিষ্ঠান বিদ্যমান।   প্রশাসনিক এলাকা  ওয়ার্ডঃ ০৯ টি  মৌজাঃ   আয়তন ও জনসংখ্যা  মোট আয়তনঃ   মোট জনসংখ্যাঃ   শিক্ষা ব্যবস্থা   শিক্ষা   শিক্ষার হারঃ ৮২%   বিদ্যালয়   ভবানীগঞ্জ সরকারি বালিকা উচ্চ বিদ্যালয়  ভবানীগঞ্জ সরকারি মডেল প্রাথমিক বিদ্যালয়  কসবা সরকারি প্রাথমিক বিদ্যালয়   কলেজ   ভবানীগঞ্জ সরকারি কলেজ   মাদ্রাসা   ভবানীগঞ্জ কারামতিয়া ফাজিল মাদ্রাসা   জনপ্রতিনিধি   ভবানীগঞ্জ পৌরসভার মেয়রদের তালিকা   নাম  মেয়াদকাল  রাজনৈতিক দল  মন্তব্য মো. আব্দুর রাজ্জাক  ২০১১–২০১৫  বিএনপি  ২০১১ সালে নির্বাচিত হন। পরবর্তীতে ২০২০ সালের নির্বাচনে পুনরায় প্রার্থী হন। মো. আব্দুল মালেক মন্ডল  ২০২১–২০২৪  বাংলাদেশ আওয়ামী লীগ  ২০২১ সালের নির্বাচনে মেয়র হিসেবে নির্বাচিত হন। ২০২৪ সালে দুর্নীতির অভিযোগে সাময়িক বরখাস্ত করা হয়। হাচেন আলী (অস্থায়ী প্রশাসক)  ২০২৪–বর্তমান  —  প্যানেল মেয়র-১ হিসেবে সাময়িকভাবে পৌর প্রশাসকের দায়িত্ব পালন করছেন।   আরও দেখুন  বাগমারা উপজেলা রাজশাহী জেলা রাজশাহী বিভাগ   তথ্যসূত্র    বহিঃসংযোগ   বিষয়শ্রেণী:রাজশাহী জেলার পৌরসভা বিষয়শ্রেণী:২০০২-এ প্রতিষ্ঠিত
থাম্ব|279px|1. পিত্তনালী:    2. অন্তঃযকৃত পিত্তনালী    3. বাম ও ডান যকৃত নালী    4. সাধারণ যকৃত নালী    5. পিত্তথলি নালী    6. সাধারণ পিত্তনালী    7. ভেটারের অ্যাম্পুলা    8. প্রধান ডিওডেনাল প্যাপিলা   9. পিত্তথলি   10–11. যকৃতের ডান ও বাম খণ্ড   12. প্লীহা   13. অন্ননালী   14. পাকস্থলী   15. অগ্ন্যাশয়:    16. অক্জিলিয়ারি অগ্ন্যাশয় নালী    17. অগ্ন্যাশয় নালী   18. ক্ষুদ্রান্ত্র:    19. ডিওডেনাম    20. জেজুনাম   21–22. ডান ও বাম বৃক্ক   যকৃতের সামনের সীমা উপরের দিকে তোলা হয়েছে (বাদামী তীর)।।বিষয়শ্রেণী:উইকিপিডিয়া চিত্র মানচিত্র
ওয়াজেদ হোসেন তরফদার বাংলাদেশের বগুড়া জেলার রাজনীতিবিদ, আইনজীবী ও বগুড়া-৬ আসনের সাবেক সংসদ সদস্য।   প্রাথমিক জীবন  ওয়াজেদ হোসেন তরফদার ১৯২৯ সালে বগুড়া জেলায় জন্মগ্রহণ করেন।   রাজনৈতিক জীবন  তরফদার একজন আইনজীবী। তিনি ১৯৭৯ সালের দ্বিতীয় জাতীয় সংসদ নির্বাচনে বগুড়া-৬ আসন থেকে বাংলাদেশ জাতীয়তাবাদী দলের মনোনয়ন নিয়ে সংসদ সদস্য নির্বাচিত হন।   তথ্যসূত্র   বিষয়শ্রেণী:সম্ভাব্য জীবিত ব্যক্তি বিষয়শ্রেণী:১৯২৯-এ জন্ম বিষয়শ্রেণী:বগুড়া জেলার রাজনীতিবিদ বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:দ্বিতীয় জাতীয় সংসদ সদস্য বিষয়শ্রেণী:জীবিত ব্যক্তি
মহাশোল বা লাল-পাখনা মহাশোল ()  (বৈজ্ঞানিক নাম:Tor tor) হচ্ছে একটি স্বাদুপানির মাছ।  বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল ২ অনুযায়ী এ প্রজাতিটি সংরক্ষিত।বাংলাদেশ গেজেট, অতিরিক্ত, জুলাই ১০ ২০১২, গণপ্রজাতন্ত্রী বাংলাদেশ সরকার, পৃষ্ঠা- ১১৮৫১৩  বর্ণনা এই প্রজাতির মাছের দেহ সুগঠিত এবং বেশ গভীর। এদের মাথা তুলনামূলকভাবে ছোট। চোখ মাথার অঙ্কীয় তল থেকে দেখা যায়। পৃষ্ঠদেশ ধনুকের মত বাঁকা। মুখ ছোট। মুখের চির চোখের নিচ পর্যন্ত বিস্তৃত নয়। ঠোঁট পুরু ও মাংসল। এদের দেহের পৃষ্ঠভাগ ধূসর-সবুজ, পার্শ্বদিক হালকা গোলাপি যার উপরের দিকে সবুজাভ সোনালি, কিন্তু নিচে হালকা জলপাই-সবুজ বর্ণের হয়। এদের পেটের রং রূপালী, মাথা ফুলকা রন্ধ্রের উপরে হালকা গোলাপী বর্ণের এবং চোখের নিচে হালকা হলুদ ও কানকোতে হালকা আকাশী নীল বর্ণের হয়। পৃষ্ঠপাখনা লালচে; শ্রোণী বক্ষ এবং পায়ুপাখনা গাঢ় কমলা বর্ণের দেখতে হয়।  এই প্রজাতির মাছের দৈর্ঘ্য ১৫০ সেমি পর্যন্ত হয়ে থাকে। ভারতে এই প্রজাতির ডিপ্লয়েড ক্রোমোজোম সংখ্যা ১০০ পাওয়া গেছে।  বিস্তৃতি এই প্রজাতির মাছ বাংলাদেশ এবং পাকিস্তানে পাওয়া যায়।  অন্যান্য এটি বাণিজ্যিকভাবে গুরুত্বপূর্ণ একটি খাদ্য ও খেলনা মাছ। কিন্তু এটির সংখ্যা অতিরিক্ত আহরণের কারণে দ্রুত কমছে।  বাংলাদেশে বর্তমান অবস্থা এবং সংরক্ষণ  আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি মহাবিপন্ন হিসেবে বিবেচিত।   আরও দেখুন   সোনালী মহাশোল  বাংলাদেশের মাছের তালিকা  বাংলাদেশের সংরক্ষিত মাছের তালিকা  বাংলাদেশের স্বাদুপানির মাছের তালিকা  তথ্যসূত্র  বিষয়শ্রেণী:ভারতের মাছ বিষয়শ্রেণী:বাংলাদেশের মাছ বিষয়শ্রেণী:পাকিস্তানের মাছ বিষয়শ্রেণী:স্বাদু পানির মাছ বিষয়শ্রেণী:১৮২২-এ বর্ণিত মাছ বিষয়শ্রেণী:ফ্রান্সিস বুকানন-হ্যামিল্টন কর্তৃক নামকরণকৃত ট্যাক্সা
ব্রাহ্মণবাড়িয়া পল্লী বিদ্যুৎ সমিতি বাংলাদেশ পল্লী বিদ্যুতায়ন বোর্ড কর্তৃক পরিচালিত ৮০টি পল্লী বিদ্যুৎ সমিতির মধ্যে একটি। ব্রাহ্মণবাড়িয়া পল্লী বিদ্যুৎ সমিতি চট্টগ্রাম বিভাগের ব্রাহ্মণবাড়িয়া জেলায় ৫টি জোনাল অফিস, ৫টি সাব-জোনাল অফিস ও ১৮টি অভিযোগ কেন্দ্রের মাধ্যমে বিদ্যুৎ সেবা প্রদান করে থাকে। ব্রাহ্মণবাড়িয়া পল্লী বিদ্যুৎ সমিতি প্রতিষ্ঠিত হয় ১৯৯৫ সালের ১৪ সেপ্টেম্বর এবং বাণিজ্যিকভাবে বিদ্যুতায়িত হয় ১৯৯৬ সালের ৪ জুলাই।   ইতিহাস  ব্রাহ্মণবাড়িয়া পল্লী বিদ্যুৎ সমিতির যাত্রা শুরু হয় ১৯৯৫ সালে। এ সমিতির অধীনে ৮টি উপজেলা, ৭৮টি ইউনিয়ন ও ১,১১৩টি গ্রাম রয়েছে। এর সদর দপ্তর ব্রাহ্মণবাড়িয়ার দক্ষিণ সুহিলপুরে অবস্থিত।   জোনাল অফিসসমূহ  ব্রাহ্মণবাড়িয়া পল্লী বিদ্যুৎ সমিতির অধীনে থাকা জোনাল অফিসগুলো হচ্ছে:  কসবা জোনাল অফিস  নবীনগর জোনাল অফিস  আখাউড়া জোনাল অফিস  নাসিরনগর জোনাল অফিস  কসবা সদর জোনাল অফিস   সাব-জোনাল অফিসসমূহ   বিজয়নগর সাব-জোনাল অফিস  সুলতানপুর সাব-জোনাল অফিস  শিবপুর সাব-জোনাল অফিস  শ্যামগ্রাম সাব-জোনাল অফিস  অরুয়াইল সাব-জোনাল অফিস   গ্রাহক সংখ্যা  ব্রাহ্মণবাড়িয়া পল্লী বিদ্যুৎ সমিতির প্রায় সাড়ে পাঁচ লক্ষেরও অধিক আবাসিক, বাণিজ্যিক, সেচ, শিল্প ও দাতব্য প্রতিষ্ঠানের গ্রাহক রয়েছে।   অন্যান্য তথ্য   মোট আয়তন: ১৭২৬ বর্গকিলোমিটার  সিষ্টেম লস: ১৩.৪৮% (বার্ষিক)  উপকেন্দ্র: ১৪টি  উপকেন্দ্রের ক্ষমতা: ২২৫ এমভিএ  বিনিয়োগকৃত অর্থের পরিমাণ: ৮৪৭ কোটি টাকা   আরও দেখুন   বাংলাদেশ বিদ্যুৎ উন্নয়ন বোর্ড  ঢাকা বিদ্যুৎ বিতরণ কর্তৃপক্ষ   তথ্যসূত্র   বিষয়শ্রেণী:১৯৯৫-এ বাংলাদেশে প্রতিষ্ঠিত বিষয়শ্রেণী:বাংলাদেশের পল্লী বিদ্যুৎ সমিতি
খইয়া বাবলা বা 'খৈ বাবলা'(বৈজ্ঞানিক নাম: Pithecellobium dulce) হচ্ছে Fabaceae পরিবারের  Pithecellobium গণের একটি সপুষ্পক বৃক্ষ।  বিবরণ এ গাছের দেহ সুন্দর পেঁচানো। গাছ কেটে ফেললেও এর গোড়া থেকে দ্রুত নতুন ডাল গজিয়ে যায়। চারটি উপপত্র পাতার গোঁড়ায় কাটা থাকে। পুরনো পাতা ঝরে দ্রুত নতুন পাতা গজায়। পাতা দেখতে অনেকটা কাঞ্চনের পাতার মতো। এর ফল দেখতে জিলাপির মতো পেঁচানো। ফলে ৫-১০ টি বীজ থাকে। পাকার পরে ফল ফেটে ভিতরে থেকে হলুদাভ সাদা মাংশ বীজ বেরিয়ে পরে। এর ফল মিষ্টি ও সুস্বাদু হয়। ভারত ও বাংলাদেশের গ্রামীণ শিশুরা গ্রীষ্মকালে এ ফল সংগ্রহ করে থাকে। তবে বাণিজ্যিকভাবে এ ফল কোথাও বিক্রি হয় না।  বিস্তৃতি আমেরিকা, মেক্সিকো, ভেনেজুয়েলা ,ভারত বাংলাদেশে এ উদ্ভিদ দেখা যায়।  উপকারিতা  এ গাছের ছাল আমাশয়, অবিরাম ডায়েরিয়া ও যক্ষারোগের জন্য উপকারি।   এর বীজ আলসারে আরাম দেয়।   কফ নিঃসরণ ও পাতা পিত্তাশয়ের রোগে ব্যবহৃত হয়। এ গাছের ফল সুস্বাদু, গ্রামীণ শিশুদের মাঝে জনপ্রিয়।   চিত্রশালা  তথ্যসূত্র  বিষয়শ্রেণী:আমেরিকার উদ্ভিদ বিষয়শ্রেণী:মেক্সিকোর উদ্ভিদ বিষয়শ্রেণী:ভেনেজুয়েলার উদ্ভিদ বিষয়শ্রেণী:ঔষধি উদ্ভিদ বিষয়শ্রেণী:কলম্বিয়ার উদ্ভিদ বিষয়শ্রেণী:বাংলাদেশের উদ্ভিদ বিষয়শ্রেণী:ভেনিজুয়েলার উদ্ভিদ বিষয়শ্রেণী:ভোজ্য কলাই বিষয়শ্রেণী:১৮৪৪-এ বর্ণিত উদ্ভিদ
দ্কোন-ম্ছোগ-ব্স্তান-পা'ই-ন্যি-মা () (১৮৯৮–১৯২৪) তিব্বতী বৌদ্ধধর্মের র্ন্যিং-মা ধর্মসম্প্রদায়ের পঞ্চম র্দ্জোগ্স-ছেন-দ্পোন-স্লোব () উপাধিধারী বৌদ্ধ লামা ছিলেন।   সংক্ষিপ্ত জীবনী  দ্কোন-ম্ছোগ-ব্স্তান-পা'ই-ন্যি-মা ১৮৯৮ খ্রিষ্টাব্দে তিব্বতের রুদাম উপত্যকায় জন্মগ্রহণ করেন। থুব-ব্স্তান-ছোস-ক্যি-র্দো-র্জে () নামক পঞ্চম র্দ্জোগ্স-ছেন-গ্রুব-দ্বাং উপাধিধারী বৌদ্ধ লামা তাকে 'জিগ্স-মেদ-ছোস-দ্ব্যিংস-'ওদ-গ্সাল () নামক চতুর্থ র্দ্জোগ্স-ছেন-দ্পোন-স্লোব () উপাধিধারী লামার পুনর্জন্ম রূপে চিহ্নিত করে র্দ্জোগ্স-ছেন বৌদ্ধবিহারে বিহারে নিয়ে যান।   তথ্যসূত্র   বিষয়শ্রেণী:১৮৯৮-এ জন্ম বিষয়শ্রেণী:১৯২৪-এ মৃত্যু বিষয়শ্রেণী:দ্জোগছেন পোনলোব
কারা-ফ্রেন্ড ১৯৭৪ সালে উত্তর আয়ারল্যান্ডে প্রতিষ্ঠিত লেসবিয়ান, গে, উভকামী এবং ট্রান্সজেন্ডার (এলজিবিটি) সম্প্রদায়ের জন্য নিবেদিত একটি স্বেচ্ছাসেবী সংস্থা। About Us . Cara-Friend official website. Retrieved 31 August 2017.  কারা নামক সমকামীদের জন্য টেলিফোন সহায়তা পরিষেবা দেওয়ার জন্য  ১৯৭৪ সালের অক্টোবরে বেলফাস্টে কারা-ফ্রেন্ড সংস্থার প্রতিষ্ঠা হয়। এই সংস্থায় কর্মী হিসাবে প্রথমে ২৮ জনকে নিয়োগ করে।।   ১৯৭৬ সালের জানুয়ারিতে সংস্থার ফোন পরিষেবা পূর্ণরূপে চালু হয়েছিল। প্রাথমিকভাবে সপ্তাহে মাত্র ছয় ঘন্টা কাজ করার জন্য সংস্থায় কর্মী নিয়োগ করা হত। আস্তে আস্তে সংস্থার কার্যক্ষেত্র প্রসারিত হয়েছে এবং আরও অতিরিক্ত ফোন লাইন খোলা হয়েছে। ১৯৭৭ সালে সংস্থার পক্ষ থেকে কোলেরেন অঞ্চলের জন্য একটি বিশেষ ফোন লাইন পরিষেবা খোলা হয়েছিল কিন্তু স্বেচ্ছাসেবকদের অভাবে ১৯৮০ সালে তা বন্ধ হয়ে যায়। ১৯৮০ সালে ডেরিতে আরেকটি ফোন পরিষেবা খোলা হয়। ১৯৮০ সালে লেসবিয়ান সম্প্রদায়ের মানুষদের জন্য একটি নির্দিষ্ট ফোন লাইন পরিষেবা খোলা হয়েছিল যা সপ্তাহে বৃহস্পতিবার দিন চালু থাকত।   ১৯৭৬ সালে কারা-ফ্রেন্ড  ফোন পরিষেবার মাধ্যমে সংস্থার সাথে যোগাযোগকারী ব্যক্তিদের সহায়তার জন্য একটি পৃথক স্বেচ্ছাসেবী দল গঠন করা হয়েছিল। ১৯৭৮ সালে সংস্থার গুরুত্বপূর্ন সদস্য উইলমা ক্রেইথের মৃত্যুর পর পরিষেবাটি বন্ধ করে দেওয়া হয়। তিনি লিঙ্গ সম্পর্কিত অস্ত্রোপচারের সময় রক্ত জমাট বাঁধার ফলে মারা যান। ক্রেইথ এই সংস্থার মাধ্যমে  ট্রান্সসেক্সুয়াল সহায়তা গোষ্ঠী এবং ফোনলাইন পরিষেবা স্থাপনে সহায়তা করেছিলেন। Cara-Friend; Special Collections & Archives, Queen’s University Belfast (2005). "Cara-Friend Annual Reports". Retrieved 1 April 2024.{{cite web}}: CS1 maint: multiple names: authors list (link)  কারা-ফ্রেন্ডের একটি যুব বিভাগ রয়েছে যেখানে ১২ থেকে ২৫ বছর বয়সী অ-বিষমকামী ব্যাক্তি এবং অনিশ্চিত যৌন পরিচয় সম্পন্ন ব্যাক্তিদের সহায়তা প্রদান করা হয়। Cara-Friend LGBTQ+ Youth . Retrieved 31 August 2017. কারা-ফ্রেন্ড উত্তর আয়ারল্যান্ডের এলজিবিটি তরুণদের সাহায্যকারী সবচেয়ে বিশিষ্ট দলগুলির মধ্যে একটি হিসেবে সুপরিচিত। সংস্থার পক্ষ থেকে  শিক্ষক শিক্ষার্থী এবং তাদের অভিভাবকদের যৌন পরিচয় সম্পর্কে শিক্ষিত করার জন্য হোয়াটস ইন ইওর ক্লোসেট? নামক একটি নির্দেশিকা প্রকাশ করেছে ।   তথ্যসূত্র   বিষয়শ্রেণী:এলজিবিটিকিউ-সম্পর্কিত সংস্থা